Dotaz na bezpečnosť kombinácie liekov Tryplixam, Corvitol a Tritace
dobri deň,chcem sa spytať na kombináciu liekov tryplixam 5mg/ 1,25mg/ 10 mg s corvitolom 50 mg ráno. A večer corvitol 5m a tritace 5mg  je to dobrá kombinácia? Ďakujem
Dobrý deň,
ďakujeme za prejavenú dôveru.
Kombináciou viacerých liekov určených na zníženie krvného tlaku boli pozorované interakcie strednej závažnosti v dôsledku ktorých sa môže zosilniť hypotenzívny účinok. To však môže byť pri ťažko kontrolovateľnom krvnom tlaku prínosné. Taktiež je riziko zvýšenej hladiny draslíka v sére, jeho monitorovanie je však v kompetencii ošetrujúceho lekára, ako aj nastavenie liečby. Pri jej určovaní zvažuje prínos a riziká z nej vyplývajúce. Preto odporúčam dodržať nasatavenú liečbu a pri výskyte akýchkoľvek ťažkostí sa obráťte na lekára.
Prajem pekný zvyšok dňa.
S pozdravom
PharmDr. Veronika Kiabová